Maktab Polis Diraja Malaysia Kuala Lumpur

Maktab Polis Diraja Malaysia Kuala Lumpur adalah sebuah institusi pendidikan polis yang terletak di Kuala Lumpur, Malaysia. Ia bertanggungjawab melatih pegawai kanan Polis Diraja Malaysia. Maktab ini juga menganjurkan kursus untuk pegawai polis dari pelbagai negara diantaranya termasuk Singapura, Brunei, Thailand, China, United Kingdom dan Nigeria.

Sejarah
Idea untuk Kolej Pegawai Kanan pertama kali dicadangkan oleh Ketua Polis Negara ketika itu, Yang Berhormat Tun Mohd Hanif bin Omar, setelah melakukan kajian mengenai keperluan untuk memperbaiki keadaan institusi latihan. Perkarangan Kolej itu dipecah tanah pada 7 Januari 1994 di Pusat Pasukan Briged Polis, Cheras, bertentangan dengan Kolej Polis sebelumnya. Pembinaan fizikal kolej ini bermula pada 16 Januari 1996, dan institusi ini mula beroperasi sebahagiannya pada 31 Januari 1999.

Kolej Pegawai Kanan melaksanakan fungsi empat institusi latihan sebelumnya iaitu:
 Kolej Polis, Kuala Kubu Bahru, Selangor
 Kolej Siasatan Jenayah, KL
 Sekolah Latihan Cawangan Khas, KL
 Sekolah Latihan Lalu Lintas, Cheras, KL

Kolej ini dibuka secara rasmi pada 10 Julai 2004 oleh Perdana Menteri dan Menteri Keselamatan Dalam Negeri Malaysia, Abdullah Ahmad Badawi

Struktur Maktab
Maktab ini diketuai oleh seorang Komandan dengan pangkat Deputi Komisioner Polis (DCP) yang bertanggungjawab untuk Pusat Pengajian dan Bahagian Pentadbiran seperti di bawah:
 Pusat Pengajian Sains Pengurusan
 Pusat Pengajian Sains Penyiasatan & Pendakwaan
 Pusat Pengajian Sains Perisikan & Kajian Strategik
 Pusat Pengajian Ketenteraman Awam/Trafik dan Pencegahan Jenayah
 Pusat Penyelidikan Sumber dan Kajian Kurikulum
 Bahagian Kepolisan Am/Latihan
 Kem Komandan
 Bahagian Integriti dan Pematuhan Standard
 Bahagian Latihan

Lihat juga
 PULAPOL

Rujukan

Pautan luar

 Maktab Polis Diraja Malaysia Kuala Lumpur 

Kategori:Polis Diraja Malaysia
Kategori:Akademi polis di Malaysia
Kategori:Penubuhan 1999 di Malaysia